Liturgikus események, programok

**A hét ünnepei**

**Hétfő:** Szent Alexandriai Szent Katalin szűz, vértanú

**Szombat**: Szent András apostol

**Eseménynaptár**

11.25. 17.00 Elsőáldozók és felsősök csoportja

11.26. 10.00 Baba-mama kör

11.27. 19.00 Kóruspróba

11.28. 9.00 Karitász összejövetel

11.30. 18.00 Adventi gyertyagyújtás

12.02. 17.00 Alsósok csoportja

12.02. 18.30 Ifi falka találkozó

12.03. 10.00 Baba-mama kör

12.04. 19.00 Kóruspróba

**Szentmisék, liturgikus templomi események**

**Vasárnap:** 8.45 + Tamás

 10.00 + Édesapa. László

 18.30 + Mária édesanya

**Hétfő:** 7.00 Igeliturgia

**Kedd**: 18.30 Igeliturgia

**Szerda:**  7.00 Igeliturgia

**Csütörtök:**18.30 élő Dezső

**Péntek**: 18.30 + András

**Szombat:**  18.30 + Katalin, Ilona, Ferenc, családtagok

**Vasárnap (24):** 8.45 élő Miklós

 10.00 + Rózsafüzér társulat tagjaiért

 18.30 + családtagok

**Temetés**: 11.29. 15.00 Templomunk urnatemetője /Tarjányi Lászlóné

Hirdetések

A héten **hétfőtől szerdáig** Esztergomban egy konferencián leszek. Mindhárom napon igeliturgia lesz. A kért szándékokat a konferencia szentmiséjén fogom elmondani.

**+++++**

**Hétfőn** 17 órára az elsőáldozókat és a felsősöket várom a plébánián

++++++

Advent **szombatjain 18 órától** ünnepélyesen gyújtjuk meg az adventi koszorú gyertyáját.

++++++

Advent **hétköznapjain**, **szombaton is, 6** órakor roráté misét mondunk.

++++++

**Karitász helyiségünk**, templomunk toldaléka, egy éves születésnapját éli.

Ez alkalomból szeretettel hívunk Mindenkit **december 1 -én vasárnap a ¾ 9-es** **szentmisére, és az azt követő agapéra**, hogy együtt adjunk hálát Istenünknek, Ákos atyának és az általunk fel nem sorolható sok segítőnek, adományozónak, hogy **van Karitász helyiségünk** és boldogan használhatjuk!

Gyertek és látogassatok be hozzánk!

++++++

Kedves szülők és gyerekek! Egy e-mail üzenet érkezett a plébánia postafiókjába. Nagy piros betűkkel az állt benne, hogy a **Mikulás** **december 6-án**, pénteken **délután 5 órakor** ellátogat a plébániánkra. Jól emlékszik rá, hogy tavaly milyen szép énekszóval és mesével fogadtátok őt. Alig várja, hogy újra találkozzon veletek. Ugye, ti is várjátok a találkozást?

++++++

**December 6-án**, első pénteken 18.30-kor is lesz szentmise, utána pedig folytatjuk az első pénteki katekézis sorozatunkat. Témánk: Ünnepre készülve. Minél többet beleadsz, annál többet visszakapsz.

++++++

**Gitáros kórus** alakul Rákosfalván!

Várjuk énekesek, gitárosok, ütősök és szólóhangszeresek jelentkezését pénteken a 18 órakor kezdődő próbán a plébánia hittantermében, vagy Balla Tamásnál: balla.tamas.gy@gmail.com

++++++

Gondolatok a mai naphoz

**„Amikor az Ősöreghez ért, eléje vezették”**

Krisztust ma királyként ünnepeljük. Megkoronázzuk egyházi évünket.

Amikor valaki a munkahelyen a főnökéhez megy, amikor egy nagy emberhez ér, kicsit megáll, megigazítja a ruháját, haját, így lép be az ajtón vagy lép elé.

Érdekes a kép, amit az ószövetségi olvasmány tár elénk. Amikor az emberfia odaér, az ősöreghez vezetik. Nincs rohanás, kapkodás. Szépen, nyugodtan. Ünnepi liturgiákon látni, hogy az olvasót a ceremonár az olvasó helyre kíséri. Vagy az adomány vivőket odavezetik az oltárhoz. Méltóságot adnak a liturgiának, a találkozásnak.

Krisztus Király ünnepe arra irányíthatja a figyelmet, hogyan érkezem meg a templomba. Lóhalálban, kapkodva, sietve; vagy van időm megállni, kicsit kifújni magamat, majd belépni. Mai rohanó világunkban kapkodunk, összecsapjuk a dolgokat, nem hallgatjuk végig a másikat. Mennyire merek időt adni Istennek azzal is, hogy időben érkezem, hogy a szentmise után megszólítható vagyok, nem rohanok el. Végül is Jézus közösséget akar formálni belőlünk. Ehhez pedig időmből kell adnom.

Amikor ma Krisztus Királyhoz járulunk, vegyük észre, hogy nem magánkihallgatásra érkeztünk! Itt vagyunk együtt, sokan. Ugyanaz a királyunk, a vezetőnk az üdvösség útján. Kapaszkodjunk össze, segítsük egymást! Így lehetünk olyan sereggé, amely a feltámadás örömhírét el tudja vinni a világba!

Fülöp Ákos plébános

A rákosfalvai plébánia hírlevele belső használatra.

Számlaszámunk: CIB bank

**működés (egyházi adó): (Rákosfalvai Plébánia)**

**11100104-19819019- 36000001**

Felelős kiadó Fülöp Ákos plébános

„hogy életünk legyen és bőségben legyen”

Krisztus Király 2024. november 24.



**Méltó a Bárány, akit megöltek, hogy övé legyen a hatalom, az isteni méltóság, a bölcsesség, az erő és a tisztelet. Övé a dicsőség és a hatalom örökkön-örökké! (Jel 5, 12;16)**

Rákosfalvai Szent István Király Plébánia

1144 Budapest, Álmos vezér tér 1. : 363-5976

Honlap: rakosfalvaplebania.hu

Email: iroda@rakosfalvaplebania.hu

Levelezőlista: rakosfalva@groups.io

Plébános: Fülöp Ákos

Szentmisék általános rendje:

*vasárnap: 8.45; 10.00; 18.30*

*hétköznap: hétfő, szerda 7.00,*

 *kedd, csütörtök, péntek, szombat 18.30*

Irodai ügyelet általános rendje:

 hétfő – szerda – péntek: 16.00-17.30

 kedd – csütörtök: 9.00-12.00

Olvasmány: Dán 7, 13-14

Minden népnek, nemzetnek és nyelvnek az Emberfiát kell szolgálnia.

Szentlecke: Jel 1, 5-8

Én vagyok az alfa és az omega, aki volt, aki van, és aki eljön, a Mindenható.

Evangélium: Jn 18, 33b-37

Az én országom nem ebből a világból való.